Ajuntament de ... 

ORDENANÇA FISCAL NÚM. 14

TAXA PER LA INSTAL·LACIÓ DE PORTADES, APARADORS I VITRINES I PER LA INSTAL·LACIÓ D’ANUNCIS QUE OCUPEN EL DOMINI PÚBLIC LOCAL

Article 1r.- Fonament i naturalesa

A l’empara del previst als articles 57, 20.3.ñ) i 20.3.s) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la instal·lació de portades, aparadors i vitrines i per la instal·lació d’anuncis ocupant terrenys de domini públic local, que es regirà per la present Ordenança fiscal.

Article 2n.- Fet imposable

Constitueix el fet imposable de la taxa l’aprofitament especial del domini públic local que beneficia de  manera particular els subjectes passius i que es produeix per:

a) La instal·lació de portades, aparadors i vitrines.

b) La instal·lació d’anuncis en terrenys de domini públic local.

Article 3r.- Subjectes passius

1. Són subjectes passius de les taxes les persones físiques o jurídiques, així com les entitats a què es refereix l’article 35.4 de la Llei general tributària a favor de les quals s’atorguin les llicències per a gaudir dels aprofitaments especials que constitueixin el fet imposable d’aquesta taxa.

2. Els obligats tributaris de les taxes de venciment periòdic que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera  meritació de la taxa posterior a l’alta en el registre de contribuents.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

L’Estat, les comunitats autònomes i les entitats locals no estaran obligats al pagament de la taxa quan sol·licitin llicència per a procedir als aprofitaments especials referits a l’article 1 d’aquesta Ordenança, necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

Article 6è.- Quota tributària

1. La quota a satisfer per aquesta taxa s’obté de l’aplicació de les tarifes contingudes als apartats següents:

Tarifa primera. Portades, aparadors i vitrines:

	
	Categoria dels carrers

1ª. 2ª. 3ª. 4ª. i 5ª

	Epígraf 1. Portades
	

	Per cada m2 o fracció fins a 20 cm. que surti de la façana. A l’any
	

	Quan el sortint excedeixi de 20 cm. la tarifa tindrà un recàrrec del 50 %
	

	Epígraf 2. Aparadors
	

	Per cada m2 o fracció que ocupi. A l’any
	

	Epígraf 3. Vitrines
	

	Per cada m2 o fracció amb sortint o volada fins a 20 cm. A l’any
	

	Quan excedeixi de 20 cm. la tarifa tindrà un recàrrec del 50 %
	


Tarifa segona. Anuncis que ocupin terrenys de domini públic local:

Per trimestre, o fracció, i m²:

- En el carrers de 1ª. Categoria: ........ €
- En el carrers d’altres Categories: ........€.

2. Quan els anuncis es refereixin a activitats socials o benefico-docents, les tarifes es reduiran en un 50 per cent.

Article 7è.-  Meritació
1. La taxa es meritarà en el moment en el qual s’iniciï l’aprofitament especial, moment que, a aquests efectes, s’entén que coincideix amb el de concessió de la llicència, si la mateixa fou sol·licitada.

2. Sense perjudici del previst en el punt anterior, serà precís dipositar l’import de la taxa quan es presenti la sol·licitud de llicència per a gaudir dels aprofitaments especials establerts a l’article 1.

3. Quan s’ha produït la instal·lació de portades, aparadors i vitrines o la instal·lació dels anuncis referenciats a la tarifa segona de l’article anterior, sense sol·licitar llicència, la meritació de la taxa té lloc en el moment en el qual s'iniciï aquest aprofitament.

4. No estan subjectes a aquesta taxa les ocupacions del domini públic local efectuades per empreses explotadores de serveis de subministrament, d’interès general, que tributen segons el previst a l’Ordenança fiscal núm. 7.

Article 8è.- Període impositiu

1. Quan el gaudiment dels aprofitaments especials hagi de durar menys d’un any, el període impositiu coincidirà amb aquell determinat en la llicència municipal.

2. Quan la duració temporal dels aprofitaments especials s’estengui a diversos exercicis, el període impositiu comprendrà l’any natural, excepte en els supòsits d’inici o cessament en la utilització privativa o aprofitament especial, en aquest cas el període impositiu s’ajustarà a aquesta circumstància.

3. Respecte al prorrateig s’estarà al previst a l’Ordenança general.

Article 9è.- Règim de declaració i d’ingrés

1. La taxa s’exigirà en règim d’autoliquidació, en els supòsits següents:

a) Ocupacions del domini públic local amb duració temporal inferior a 1 any.

b) Primer període impositiu de les ocupacions del domini públic local extensives a diversos exercicis.

2. Serà necessari adjuntar l'imprès corresponent a l'autoliquidació de la taxa juntament amb la sol·licitud d'autorització per a la instal·lació dels elements referits a l’article 1. 

Alternativament, poden presentar-se en el Servei Municipal corresponent els elements de la declaració a l’objecte que el funcionari municipal competent presti l’assistència necessària per a determinar el deute. 

3. S'expedirà un abonaré a l’interessat, a l’objecte que pugui satisfer la quota en aquell moment, o en el termini de deu dies, en els llocs de pagament indicats en el mateix abonaré.

4. Quan els elements tributaris declarats en l’autoliquidació no coincideixin amb els que realment han determinat la magnitud de la utilització privativa o l’aprofitament especial del domini públic local, caldrà presentar una declaració complementària en el termini d’un mes comptat des de la data en què es coneix la variació.

5. Tractant-se d’utilitzacions que es realitzen al llarg de diversos exercicis, el pagament de la taxa s’efectuarà en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document per a realitzar el pagament en les entitats bancàries col·laboradores.

No obstant això, la no recepció del document de pagament esmentat no invalida l’obligació de satisfer la taxa en el període determinat per l’Ajuntament en el seu calendari fiscal.

6. Les variacions dels elements tributaris determinants de la quantia de la taxa de venciment periòdic hauran de declarar-se en el segon semestre de l’exercici immediat anterior al de la nova meritació.
7. El subjecte passiu podrà sol·licitar la domiciliació del pagament de la taxa.
8. Quan no s’autoritzi el gaudiment dels aprofitaments especials, o per causes no imputables al subjecte passiu no es puguin instal·lar les portades, aparadors, vitrines o anuncis que originen la meritació d’aquesta taxa, procedirà la devolució de l’import satisfet.

Article 10è.- Notificacions de les taxes

1. En supòsits d’aprofitaments especials continuats que s’estenguin a varis exercicis, la primera liquidació es notificarà personalment al sol·licitant juntament amb l’alta en el registre de contribuents. La taxa d’exercicis successius es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.

Article 11è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.
